સસ્તી, વાજબી અને કિફાયતી ભાવે ગુણવત્તાયુક્ત દવાઓ મળી રહે તેવા આશયથી રાજ્યમાં દીનદયાળ પ્રધાનમંત્રી જનઔષધિ સ્ટોર્સ શરૂ કરાયા છે. પ્રથમ તબક્કે ૮૯ સ્ટોર્સ રાજ્યમાં કાર્યરત થયા છે. રાજ્યમાં તબક્કા વાર ૫૦૦ વધુ સ્ટોર્સ ફ્રેન્ચાઈઝીના ધોરણે શરૂ કરવાનું આયોજન છે. આ સ્ટોર્સ ખાતે ૮૦૦ થી ૧૫૦૦ દવાઓ એમ. આર. પી. કરતાં ૩૦થી ૮૦% ઓછી કિંમતે જનતાને ઉપલબ્ધ થઈ રહી છે. કંપની સંચાલિત સ્ટોર્સ પર માહે નવેમ્બર-૨૦૧૬થી જૂન-૨૦૧૭ દરમિયાન અંદાજિત કુલ રૂા. ૩૫ કરોડની દવાઓનું વેચાણ અને કિફાયતી ભાવે જેનરિક દવાઓ મળવાથી દર્દીઓને અંદાજિત રૂા. ૨૨ કરોડની બચત થઈ છે.